辛弃疾《摸鱼儿》辛弃疾
辛弃疾
淳熙己亥①,自湖北漕移湖南②,同官王正之置酒小山亭③,为赋。
更能消④、几番风雨。匆匆春又归去。惜春长怕花开早,何况落红无数⑤。春且住。见说道、天涯芳草无归路。怨春不语。算只有殷勤,画檐蛛网,尽日惹飞絮⑥。长门事⑦,准拟佳期又误。蛾眉曾有人妒⑧。千金纵买相如赋⑨,脉脉此情谁诉⑩。君莫舞。君不见、玉环飞燕皆尘土(11)。闲愁最苦。休去倚危栏(12),斜阳正在,烟柳断肠处。